Larven puster ved å stikke bakkroppsspissen over vannflaten  Foto: James K. Lindsey 
Framføttene hos hannen har en utvidelse med mange små sugeskåler.  Foto: Siga 
***Dytiscus*** er en slekt av biller og tilhører familiegruppen vannkalver.

Utseende
--------

Vannkalver i slekten *Dytiscus* har en oval fasong, slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet (med en mer eller mindre skarp fremkant). Brystet (pronotum) er bredere enn langt. Kroppen er nokså flattrykt, mye bredere enn høy. Hannene har glatt overflate på dekkvingene, mens hunnen har langsgående riller. Fasettøynene er relativt små og ikke utstående. Antennene er trådformede.

Mange er ganske store vannkalver. Størrelsen er mellom 10 og 44 millimeter lang som voksen. Larven er i sine siste larvestadier nærmere dobbelt så lange som de voksne.

Fargen er brun eller svart, mange har gule sidekanter langs kroppen.

Hunnen har alminnelige framføtter, mens hannen har brede framføtter. De er utvidet med noen sugeskåler den bruker under paring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.

Levevis
-------

De voksne billene, og særlig larvene, er grådige rovdyr. De lever av andre mindre dyr, som insekter, men også små fisker. Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.

*Dytiscus* finnes i stillestående ferskvann, både i mer næringsfattige myrdammer og i vegetasjonsrike (næringsrike) dammer. De har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
*Dytiscus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie, en hvileperiode, der vannkalvens indre og ytre organer endres. De lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Adephaga
		- Overfamilien Caraboidea
			* Familien  **vannkalver**, **Dytiscidae**
				+ Underfamilien  **kjempevannkalver**, **Dytiscinae**
					- slekten ***Dytiscus*** – fem norske arter, i Europa:
						* *Dytiscus circumcinctus* – finnes i Norge
						* *Dytiscus circumflexus* – finnes i Europa
						* *Dytiscus dimidiatus* – finnes i Europa
						* *Dytiscus lapponicus* – finnes i Norge
						* bred vannkalv, *Dytiscus latissimus* – finnes i Norge
						* stor vannkalv, *Dytiscus marginalis* – finnes i Norge
						* *Dytiscus mutinensis* – finnes i Europa
						* *Dytiscus persicus* – finnes i Europa
						* *Dytiscus pisanus* – finnes i Europa
						* *Dytiscus semisulcatus* – finnes i Norge
						* *Dytiscus thianschanicus* – finnes i Europa
					- Øvrige arter:
						* *Dytiscus alaskanus* J.Balfour-Browne, 1944
						* *Dytiscus avunculus* C.Heyden, 1862
						* *Dytiscus carolinus* Aubé, 1838
						* *Dytiscus cordieri* Aubé, 1838
						* *Dytiscus dauricus* Gebler, 1832
						* *Dytiscus delictus* (Zaitzev, 1906)
						* *Dytiscus distantus* Feng, 1936
						* *Dytiscus fasciventris* Say, 1824
						* *Dytiscus habilis* Say, 1830
						* *Dytiscus harrisii* Kirby, 1837
						* *Dytiscus hatchi* Wallis, 1950
						* *Dytiscus hybridus* Aubé, 1838
						* *Dytiscus krausei* H.J.Kolbe, 1931
						* *Dytiscus latahensis* Wickham, 1931
						* *Dytiscus latro* Sharp, 1882
						* *Dytiscus lavateri* Heer, 1847
						* *Dytiscus marginicollis* LeConte, 1845
						* *Dytiscus miocenicus* Lewis & Gundersen, 1987
						* *Dytiscus sharpi* Wehncke, 1875
						* *Dytiscus sinensis* Feng, 1935
						* *Dytiscus verticalis* Say, 1823
						* *Dytiscus zersii* Sordelli, 1882

Kilder
------

* Fauna Europaea Web Service (2004) *Dytiscus* Fauna Europaea version 1.1. www.faunaeur.org - utbredelsesdatabase for europeiske dyr.

Eksterne lenker
---------------

* (en) *Dytiscus* – oversikt og omtale av artene i WORMS-databasen Rediger på Wikidata

* (en) *Dytiscus* i Encyclopedia of Life Rediger på Wikidata

* (en) *Dytiscus* i Global Biodiversity Information Facility Rediger på Wikidata

* (no) *Dytiscus* hos Artsdatabanken Rediger på Wikidata

* (sv) *Dytiscus* hos Dyntaxa Rediger på Wikidata

* (en) *Dytiscus* hos Fauna Europaea Rediger på Wikidata

* (en) *Dytiscus* hos Fossilworks Rediger på Wikidata

* (en) *Dytiscus* hos ITIS Rediger på Wikidata

* (en) *Dytiscus* hos NCBI Rediger på Wikidata

* (en) *Kategori:Dytiscus* – bilder, video eller lyd på Wikimedia Commons Rediger på Wikidata

* *Dytiscus* – detaljert informasjon på Wikispecies Rediger på Wikidata